b"\n_START_ARTICLE_\nErron Black\n_START_PARAGRAPH_\nErron Black on kuvitteellinen hahmo Mortal Kombat -pelisarjassa. Hahmo teki ensiesiintymisens\xc3\xa4 Mortal Kombat X -peliss\xc3\xa4. Hahmon \xc3\xa4\xc3\xa4nin\xc3\xa4yttelij\xc3\xa4n\xc3\xa4 toimii Troy Baker.\n_START_SECTION_\nTaustaa\n_START_PARAGRAPH_\nErron Black on cowboy-tyylinen palkkasoturi ja k\xc3\xa4ytt\xc3\xa4\xc3\xa4 aseinaan colt-pistoolia ja kiv\xc3\xa4\xc3\xa4ri\xc3\xa4. Takauma paljasti ett\xc3\xa4 Shang Tsung palkkasi Erronin 150 vuotta ennen Mortal Kombat -pelin tapahtumia surmaamaan Earthrealmin puolustajia vastineeksi ik\xc3\xa4\xc3\xa4ntymisen hidastumisesta. Erron my\xc3\xb6hemmin palveli Kotal Kahnia ja oli Black Dragon klaanin j\xc3\xa4senen\xc3\xa4 Kanon petokseen saakka. Erron oli my\xc3\xb6s Kanon kanssa k\xc3\xa4ydyn keskustelun perusteella tappanut Kobran ennen Mortal Kombat X -pelin tapahtumia. Kotal m\xc3\xa4\xc3\xa4r\xc3\xa4si Erronin tappamaan Rainin, mutta Mileena esti sen. Erron oli my\xc3\xb6s haluton avustamaan Cassien tiimi\xc3\xa4. Kung Jin joutui taistelemaan Erronia vastaan estetty\xc3\xa4\xc3\xa4n rosvon teloituksen Outworldissa ja voitti h\xc3\xa4net. Erron taisteli my\xc3\xb6hemmin Takedaa vastaan mutta h\xc3\xa4visi. Pelaajan pelattua haastetornin Erronilla paljastuu ett\xc3\xa4 Erron yritti surmata Cassien tiimin ja ampui Jacquita, mutta Jax heitt\xc3\xa4ytyi luodin eteen mik\xc3\xa4 antoi muille aikaa kukistaa Erronin._NEWLINE_Mortal Kombat 11-peliss\xc3\xa4 paljastettiin Erronin aiheuttaneen Kollectorin sukulaisen kuoleman menneisyydess\xc3\xa4. Erron n\xc3\xa4htiin seisomassa Kotal Kahnin vieress\xc3\xa4 todistamassa Kollectorin teloitusta, kun Kronikan luoma aikamyrsky tuo paikalle nuoremman Erronin eri aikajanasta. Menneisyyden Erron liittoutuu Shao Kahnin kanssa tulevaisuuden Erronin j\xc3\xa4\xc3\xa4dess\xc3\xa4 Kotalin rinnalle taistelemaan. Kotal voitti menneisyyden Erronin taistelussa ja my\xc3\xb6hemmin Erron taisteli tulevaisuuden itse\xc3\xa4\xc3\xa4n vastaan. Menneisyyden Erron pakeni my\xc3\xb6hemmin D'Vorahin avulla ja liittoutui menneisyyden Kanon kanssa. Erron oli l\xc3\xa4sn\xc3\xa4 hy\xc3\xb6kk\xc3\xa4yksess\xc3\xa4 erikoisjoukkojen tukikohtaan ja taisteli vanhempaa Johnny Cagea vastaan h\xc3\xa4viten taistelun. Tulevaisuuden Erron n\xc3\xa4htiin my\xc3\xb6hemmin kolosseumilla todistamassa Kitanan voittoa Shao Kahnista ja t\xc3\xa4m\xc3\xa4n julistamista Outworldin uudeksi hallitsijaksi. My\xc3\xb6hemmin menneisyyden Erron n\xc3\xa4htiin Kanon taistelukerholla todistamassa menneisyyden Sonyan ja Johnnyn kamppailua. Cassien hy\xc3\xb6k\xc3\xa4tty\xc3\xa4 paikalle Kano l\xc3\xa4hetti Erronin hoitelemaan Sonyan ja Johnnyn. Erron ampui Johnnya k\xc3\xa4teen, mutta Sonya esti Erronia tappamasta Johnnya ja voitti Erronin taistelussa. Molempien Erronien kohtalo j\xc3\xa4i ep\xc3\xa4selv\xc3\xa4ksi Kronikan kukistumisen j\xc3\xa4lkeen."